[{"text_idx": "#000001", "text": "La sepa Somera Esperanto-Studado, kiun en Slovakio c\u0302iujare organizas Edukado@Interreto, okazis la 12\u201320an de julio 2013. Regula vizitanto povis c\u0302i-jare sperti kelkajn apartajn aferojn."}, {"text_idx": "#000002", "text": "Post du jaroj en Nitra, SES translokig\u0302is al pli montara regiono, en la urbon Martin. La au\u0306spicion transprenis la urbestro Andrej Hrnc\u030ciar, prezidanto de la Z\u030cilina regiono Juraj Blana\u0301r kaj ankau\u0306 ministro de edukado, scienco, esplorado kaj sporto Dus\u030can C\u030caplovic\u030c. La ministro ec\u0302 verkis alparolon por SESanoj, kiu aperis en programlibro, kaj finance subtenis la arang\u0302on. La urbo Martin ig\u0302is oficiala partnero de SES, helpis plurmaniere, kaj posedantoj de la Urbo-Karto pagis je 50% malpli altan alig\u0302kotizon."}, {"text_idx": "#000003", "text": "Alig\u0302is 263 personoj, reale venis 230 el 27 landoj, plejparte eu\u0306ropanoj (sed c\u0302eestis ankau\u0306 homoj el Koreio, Japanio, Usono...). La unuan novaj\u0302on ili rimarkis antau\u0306 la komenco: la organizantoj decidis, ke SES meritas sian propran retpag\u0302on kaj lanc\u0302is g\u0302in Tie amasig\u0302adis c\u0302iuj informoj, programskizoj, kontaktoj kaj kompreneble funkciis alig\u0302ilo. Kaj en la alig\u0302ilo atendis alia surprizo: la \u201cverda rabato\u201d por la senvianda mang\u0302o, kies lanc\u0302o kau\u0306zis tiomajn ardajn diskutojn en Esperantio. Fine evidentig\u0302is, ke pli ol du trionoj de la partoprenantoj (69%) elektis mang\u0302i vegetare au\u0306 vegane.\nLa programstrukturo g\u0302enerale estis simila al la pasinta jaro. Post instruado, kiu okazis en dek klasoj (po du klasoj en c\u0302iu el kvin niveloj), okazis prelegoj, ekskursoj, sportumado, koncertoj... G\u0302isnokte funkciis trinkejo, apude en pli trankvila loko Gufujo. En la trinkejo konfirmig\u0302is la aserto de la fama kanto: \u201cC\u0302io bela en la mondo devas iam ig\u0302i plast\u2019\u201d. Kio estas la koloraj plastaj\u0302oj, per kiuj kelkaj SES-anoj pagas? Kvazau\u0306 iu kolektadus j\u0302etonojn por ac\u0302etc\u0302aroj en komercdomoj. Sed ne, temis pri la popularig\u0302anta \u201cplasta mono\u201d steloj (renaskig\u0302anta Esperanta valuto). La aktuala kurzo (1 eu\u0306ro = 4,147 steloj) estis bone memorebla por partoprenantoj el Pollando, kie zloto havas similan valoron."}, {"text_idx": "#000006", "text": "Aparte sukcesa estis Nacia vespero kaj prezentoj de partoprenantoj mem dum la internacia vespero. En SES aperis kas\u0302ita talento: la kantadon de Carsten (Kas\u0302i) el Germanio c\u0302iuj c\u0302eestantoj tuj eks\u0302atis kaj rapide aperis en la interreto video-registraj\u0302o sub la nomo \u201cEsperanto havas talenton\u201d. El neesperantistaj artistoj venis kanti la roka slovaka talento Peter Baz\u030ci\u0301k & S.H.O.P kun du kantoj rekte en Esperanto! Tiu c\u0302i programero estis malfermita ankau\u0306 por publiko.\nKoncertoj okazis c\u0302iuvespere kaj prezentig\u0302is pluraj Esperanto-talentoj: familia duopo J\u0302eLe, germana plurtalenta Johannes, itala bardo Manu\u0306el, regea Jonny M, litova virtuoza Asorti, kaj sveda populara bando La Perdita Generacio. En sia kongresa sako c\u0302iu trovis aldonan surprizon: tute novan albumon C\u0302iamen plu de La Perdita Generacio por povi g\u0302ui la Esperanto-muzikon ankau\u0306 post reveno hejmen. Dankon al la eldonejo Vinilkosmo kaj al la grupo LPG, kiuj ebligis la belan donacon al la SES-partoprenantoj.\nSES 2013 estis denove sukcesa. La organiza teamo jam anoncas, ke c\u0302iuj povas plani sian somerferion por la samaj tagoj kiel c\u0302i-jare: SES 2014 okazos ekde la 12a g\u0302is la 20a de julio en Nitra, tuj post la EEU-kongreso en la kroata urbo Rijeka. Kaj se Slovakio tro foras por vi, ne malesperu \u2013 preparig\u0302as jam SES-oj ankau\u0306 en aliaj mondopartoj, plej reale en Brazilo 2014!"}, {"text_idx": "#000010", "text": "Devus esti: \u201cMi partoprenis LA organizadon\u201d, kaj \u201cnefacila LA tasko estas\u201d. En la aliaj kazoj la difinita artikolo ankau estas ghuste metita.\nEventuale la artikolo mankas ankau che \u201cde lingvoinstruaj tendaroj\u201d, sed oni ne scias, chu li partoprenis chiujn au nur kelkajn lingvoinstruajn tendarojn.\nSed chifoje la redaktoro ne devas korekti tiuj kazojn, char temas pri komento.\nMi kore gratulas la organizantojn pro la dau\u0306ra sukceso en la organizo de SES. Mi partoprenis organizadon de de lingvoinstruaj tendaroj (malfruaj oksejtoj) kaj imagas, kiom nefacila tasko estas."}, {"text_idx": "#000012", "text": "Eventuale la artikolo mankas ankau che \u201cde lingvoinstruaj tendaroj\u201d, sed oni ne scias, chu li partoprenis chiujn au nur kelkajn lingvoinstruajn tendarojn."}, {"text_idx": "#000014", "text": "Mi kore gratulas la organizantojn pro la dau\u0306ra sukceso en la organizo de SES. Mi partoprenis organizadon de de lingvoinstruaj tendaroj (malfruaj oksejtoj) kaj imagas, kiom nefacila tasko estas."}]